open-index/open-wikipedia-markdown huggingface dataset:
Río Balcez

O **río Balcez** u **Isuala** ye un afluent d'o río Alcanadre por a suya marguin ezquierda. Dende o suyo naixedero en os sarratos sud-orientals d'a sierra d'o Gabardón, cerca de Mesón de Fuevola (termin municipal de Boltanya) baixa enta o Sud entre a sierra de Sevil a l'este y a sierra de Balcez a l'ueste. Se reculle en l'Alcanadre cerca de Biarche. O suyo trampo alto ye conoixiu tamién como as gorgas de Balcez.

## Toponimia
O hidronimo *Balcez* puet fer referencia a las pendients cuasi verticals d'as foces que ha excarvau u a los movimientos de ladera asociaus estas pendients. En Chistau, Benás, Campo una *[[esbalzada]]* ye una masa de piedras y tierra caida dende un ribazo, y esbalzar-se ye esvoldregar-se un ribazo u espuenda. En occitán se fa servir a parola *bauç* u *balç* pa dicir ripa u paretadas, y se troba en a toponimia: Lei Bauç de Provença, Lo Bauçet.

En o Semontano de Balbastro tamién recibe a denoninación d'Isuala, y no s'ha de confundir con o suyo homonimo río Isuala u Isuela que traviesa Uesca capital.

## Referencias
Manga (ropa)

:*Este articlo ye sobre a *'manga** d'as piezas de ropa; pa atros usos, se veiga **Manga (desambigación)**''.
Una **manga*' (d'o [[latín]] *< MANICA*) ye a part d'una pieza de [[ropa]] que cubre o [[brazo]] de tot u només que una part.

A parola *manga* se troba en ciertas frases populars:
*A [[locucions adverbials de manera en aragonés|locución adverbial de manera]] *en manguetas*/*en mangas de camisa*, como en *anabe en mangues de camisa*.
**De media manga*, se'n diz d'una persona poco experta en una actividat u treballo.
**No se moque dan la manga* cuan se parla d'una persona presumida que no vale tanto como se creye, u *no te moques con la manga* cuan se li diz dreitament.
**Se fa tirar de la manga*.
**Ye de la manga ampllia''.

## Referencias

## Se veiga tamién
*Camisa.
*Chambra.
*Chaqueta.
*Tricot.
Club Deportivo Lugo

O **Club Deportivo Lugo** ye un club de fútbol d'a ciutat de Lugo en Galicia. Establito l'anyo 1953, chuga en a Segunda división espanyola de fútbol.

## Estadio
Chuga como local en o Estadio Anxo Carro.

## Plantilla actual
* *Actualizato o [[3 d'agosto]] de [[2014]].*

 

## Vinclos externos
* / Pachina web oficial.
* /// Tienda oficial.
* // Ficha en a web d'a LFP.
Terrazo

O **terrazo** ye un material de construcción feito per o procedimiento conglomeración, mezclando-ie brozolas y tricallas de piedras, mas que mas mármol chunto con o cemento que fa de conglomerador. Ye un material de baixo coste de producción y una graniza resistencia y per ixo ha teniu un emplego bien gran en a construcción, chunto con as ceramicas y o gres.

O suelo de terrazo fue emplegau en primerías en Venecia en o sieglo XV, como forma d'aproveitar os ixallos de a construcción cuan se treballaba con o mármol. A etimolochía d'a parola mármol deriva de a parola italiana "terrazza" que ye derivada de o latín *terracĕus* (tierra).

A composición orichinal, de o terrazo yera nomás archila mezcluziada con brozolas y tricallas de marmol. Dimpuesas con o procedimiento de o pulimentau, se fa fer que tenese menor asprura y mayor fineza. En zaguerías, os fedors paroron cuenta que fotendo-ie leit de craba, l'aspecto de o suelo se feba apaixiu a o mármol, alavez empecipioron a foter leit en as mezclas.

Hue, o mármol contina sendo l'arido de referencia ta fabricar terrazo, encara que tamién se i fica belatro tipo de piedra. Como aglomerant s'emplega cemento blanco, u con belatro pigmento u tinturas. En os zaguers anyos, s'emplega bien a sobén resina epoxi, y en menor mida atres compuestos quimicos como látex u resinas de polièster.

Ixa composición de o terrazo, que ye prou apaixida a la de o fornigón, ha feito que seiga un material de construcción tanto ta exteriors como interiors que contina emplegando-se chunto con atros nuevos materials de contrucción.

## Referencias
Fornigón

O **fornigón** ye un material de construcción feito con una mezcla d'un conglomerador, mas que mas cemento, chunto con aridos de tamanyo de cascollez, mas que mas barraballa u ragualla, aridos finez, espunya y augua. A mezcla de cemento chunto con espunya y augua se clama mortero. Bi ha fornigons que se fan con conglomeradors que no son cemento, como o fornigón de gudrón, que emplega pegunta ta fer a mezcla.

## Referencias

## Enlaces externos
Látex

O **látex** ye un suco leitoso que s'extrai de l'interior de cualques plantas u fongos, mas que mas de as euforbiacias y moracias, que tienen esto producto circulando per o suyo interior. Tamién se diz látex o producto feito artificialment per a industria pero que presenta emplegos y caracteristicas similars que o látex natural.

Ye compuesto en un 50% per augua. A composición de cada látex natural ye variable, per un regular ye una emulsión complexa aon se troba proteínas, alcaloides, amidons, zucres, aceites vechetals, tanín, rasina y goma natural. A color de o látex puede variar entre o blanco que ye a color que mas a sobén tiene,  podendo tamién tener-la sora, narancha, royisca u amarillisca.

## Alerchia
Bi ha personas que son alerchicas ta o látex, a reacción mas común ye a dermatitis, pero tamién atras como asma, conchuntivitis, urticaria, angiodema, edema de glotis, rinitis y anafilaxia.

## Referencias
Sucre (desambigación)

**Sucre** puede estar:

## Personaches
* Antonio José de Sucre, politico, diplomatico, estadista y militar venezolano.

## Divisions administrativas
### [[Bolivia]]
Sucre, capital constitucional de Bolivia.

### [[Venezuela]]
* Estato de Sucre.
* Municipio Sucre (Aragua).
* Municipio Antonio José de Sucre.
* Sucre (Estato Bolívar).
Fuerteventura

**Fuerteventura** ye una isla de l'archipelago d'as Islas Canarias, situada en l'oceano Atlantico a lo sud-ueste d'a costa d'Africa. Perteneixent a la Comunidat Autonoma de Canarias y a la provincia de Las Palmas.

A suya población s'agrupa en seis municipios: Puerto del Rosario (que ye la suya capital), Antigua, Betancuria, La Oliva, Pájara y Tuineje y istos a la vegada integran tamién atros nuclios poblacionals.

## Referencias

## Vinclos externos
Valverde (El Hierro)

**Valverde** ye un municipio espanyol, d'a provincia de Santa Cruz de Tenerife, en as Islas Canarias. Ye situato en a parti nord-este d'a isla de El Hierro y o suyo nuclio poblacional mas important ye Villa de Valverde que da nombre a o municipio, os atro nuclios poblacionals son El Mocanal, Isora, San Andrés, Erese, Guarazoca, Tamaduste, La Caleta, Timijiraque, Echedo y El Pozo de las Calcosas.

## Enlaces externos

*  Pachina web municipal.
*  Guía de Valverde.
La Gomera

**La Gomera** ye una isla de l'archipelago d'as Islas Canarias, situata en l'Oceano Atlantico a o sud-ueste d'a costa d'Africa. Perteneixent a la Comunidat Autonoma de Canarias y a Provincia de Santa Cruz de Tenerife.

A suya población ye agrupata en seis municipios, San Sebastián de la Gomera que ye a suya capital, Agulo, Alajeró, Hermigua, Vallehermoso y Valle Gran Rey, estos integran tamién atros nuclios poblacionals.

## Parla
Bels d'os habitants de La Gomera charran o Silvo Canario, que ye una lengua chiflada con a boca y os didos, que permite comunicarse dica tres quilometros de distancia, muito util ta comunicar-se en a cheografia escarpada d'a isla. A suya ensenyanza ye regulata por o gubierno canario que declaró o silvo como patrimonio etnografico. En l'anyo 2009 l'UNESCO declaró iste idioma como Patrimonio d'a Humanidat.

## Vinclos externos

*  Pachina web oficial d'o turismo de La Gomera
*  La Gomera - Pachina web oficial en a web d'o turismo de las Islas Canarias
Luengas altochermanicas

:*Iste articlo tracta sobre un *grupo de luengas*, no s'ha de confundir con l'[[idioma alemán|alemán estándard]]*

As **luengas altochermanicas** u **alto alemán** son un grupo de luengas emparentadas con l'alemán estándard que se charran a o sud d'as isoglosas de Benrath y Uerdingen en o centro y sud d'Alemanya y en Austria, Liechtenstein, Suiza y Luxemburgo asinas como en bellas zonas d'as vecinas Belchica (Eupen-Malmedy) y Países Baixos (limburgués meridional), Francia (Alsacia y norte de Lorena), Italia (Tirol d'o Sud) y Polonia (Alta Silesia). Tamién ye charrau por minorías en Rumanía, Rusia, os Estaus Unius, Brasil, Archentina, Chile y Namibia.

As luengas altochermanicas se caracterizan por a segunda mutación consonantica, que las desepara d'o baixo alemán y as luengas baixofrancas (neerlandés), todas aintro d'o contino dialectal d'as luengas chermanicas occidentals continentals.

## Árbol de familia
As divisions entre subfamilias adintro d'as luengas chermanicas no gosan estar guaire precisas, por ixo bi ha muitos dialectos vecins que son mutuament intelichibles mientres que no en son con respecto a atros que se troban mas luent. Amás, nunca no ha existiu un idioma "proto-alto alemán". Por ixa y atras razons, a ideya de representar as relacions entre istas luengas en un árbol ye encara controvertida entre os lingüistas.
* **[[Luengas altochermanicas centrals]]** (en alemán *Mitteldeutsch*).
** *[[Luengas altochermanicas centrals orientals|Alemán central oriental]]*, incluyindo l'alemán estándard.
*** Turinchián.
*** Alto saxón, incluyindo o l'alemán central d'os Monts Metalicos.
*** Brandemburgués.
*** Lusacián.
*** Silesián (charrau por a minoría alemana en l'Alta Silesia).
*** Alto prusiano, cuasi extinto.
** *[[Luengas altochermanicas centrals occidentals|Alemán central occidental]]*.
*** Franco central.
**** Ripuario.
**** Franco moselán, incluyindo o luxemburgués.
*** Franco renano.
**** Franco palatín, incluyindo o franco lorenés (Francia).
***** Alemán de Pennsilvania (en Canadá y os Estaus Unius).
**** Alemán central hessián.
* **[[Alto franco]]**, en a zona de transición entre l'alto alemán superior y l'alemán central.
** *[[Franco oriental]]*.
** *[[Franco meridional]]*.
* **[[Luengas altochermanicas superiors]]** (en alemán *Oberdeutsch*).
** *[[idioma alamanico|Alamanico]]*, incluyindo l'alemán suizo.
*** Suabio.
*** Baixo alamanico, incluyindo l'alsaciano y o l'alamanico de Basilea.
*** Alto alamanico.
*** Alto alamanico superior.
** *[[Idioma bavaro|Bavaro]]*, incluyindo l'alemán austriaco.
*** Bavaro septentrional .
*** Bavaro central, incluyindo o vienés.
*** Bavaro meridional, incluyindo o mocheno en o Trentino, Italia.
*** Cimbrio, cuasi desapareixiu.
*** Hutterita (en Canadá y os Estaus Unius).
* **[[Yiddisch]]**, evolucionau de l'alto alemán medieval.

## Referencias
Campionato Mundial de Basketbol

O **Campionato Mundial de Basketbol d'a FIBA**, conoixito tamién como *Mundobasket*, ye o campionato de seleccions masculins nacionals de basketbol mas important d'o mundo chunto con os Chuegos Olimpicos. Ye organizato por FIBA y celebrato cada cuatre anyos dende 1950.

## Campionatos

## Palmarés
* Actualizato dica l'edición d'a Copa Mundial de Basketbol de 2019

## Referencias
Gran Canaria

**Gran Canaria** ye una isla de l'archipelago d'as Islas Canarias, situata en l'Oceano Atlantico a o sud-ueste d'a costa d'Africa. Perteneixent a la Comunidat Autonoma de Canarias y a provincia de Las Palmas.

A suya población ye agrupata en 21 municipios, Las Palmas de Gran Canaria que ye a suya capital, Agaete, Agüimes, Artenara, Arucas, Firgas, Gáldar, Ingenio, La Aldea de San Nicolás, Mogán, Moya, San Bartolomé de Tirajana, Santa Brígida, Santa Lucía de Tirajana, Santa María de Guía de Gran Canaria, Tejeda, Telde, Teror, Valleseco, Valsequillo de Gran Canaria, Vega de San Mateo, estos integran tamién atros nuclios poblacionals.

Gran Canaria ye uno d'os lugars turisticos mas importants d'Espanya con mas de 3 milions de visitants cada anyo.
O Carnaval de Las Palmas de Gran Canaria, declarato como Fiesta d'Intrés Turistico de Canarias  ye un d'as celebracions mas populars de l'isla y ye conoixito internacionalment.

## Referencias

## Vinclos externos

*  Pachina web oficial d'o turismo de Gran Canaria.
Alto franco

L**'alto franco** ye una luenga altochermanica que se divide en dos dialectos principals, o franco oriental y o franco meridional. Fa parti d'as luengas francas que se charran a o sud d'o franco renano.

Se charra en Alemanya arredol de Karlsruhe, Erlangen, Fürth, Heilbronn y Würzburg y en una chicota zona de Francia. Ye en discusión si a luenga de Nuremberg, en Alemanya, perteneixe u no a ista variedat. Bels apellius tipicos d'ista zona son Bauer, Hofmann, Merkel, Paulus, Schmidt y Schneider.

L'alto franco ye una luenga de transición entre as luengas altochermanicas superiors y as luengas altochermanicas centrals y ye parellano a o yiddisch. A vegadas se considera parti d'as luengas altochermanicas centrals, atras d'as superiors y en atras ocasions se considera un grupo diferent.

## Referencias
Franco oriental

O **franco oriental** (en franco oriental *Ostfränkisch*) ye un dialecto de l'alto franco que se charra en Bavera y atras arias d'Alemanya arredol de Nuremberg, Bamberg, Coburg, Würzburg, Hof, Bayreuth, Meiningen, Bad Mergentheim y Crailsheim. Os prencipals subdialectos son o *Unterostfränkisch* (u alto franco oriental charrau en a Baixa Franconia y sud de Turinchia), *Oberostfränkisch* (u baixo franco oriental charrau en l'Alta y Meya Franconia) y o *Südostfränkisch* (u franco oriental meridional charrau en partis d'a Meya Franciona y Hohenlohe).

Localizau en a zona de transición entre o franco renano a o nord-ueste y l'austro-bavaro a o sud, o franco oriental tien elementos d'as luengas altochermanicas centrals y superiors. O mesmo pasa con o franco meridional en a vecina Baden-Wurtemberg. O franco oriental ye un d'os dialectos d'Alemanya con mayor numero de parlants.

A institución que s'encarga d'a investigación d'iste dialecto ye a *"Mundartforschungsstelle der Bayerischen Akademie der Wissenschaften"* en Fürth.

A extensión d'o franco oriental ye en discusión, ya que se solapa con as luengas vecinas como o bavaro u o sueu por o sud, o franco renano por l'ueste y l'alto saxón por o norte.
Bàsquet Club Andorra

O **Bàsquet Club Andorra** ye un club de basketbol andorrano de a suya capital, establito en l'anyo 1970. Ye conoixito a sobén con l'actual nombre comercial de **MoraBanc Andorra**. Chuga en a liga ACB en l'anyada 2017/18 y en o pabillón Polisportivo d'Andorra d'a ciudat d'Andorra la Viella como equipo local.

## Datos d'o club
* Millor posición en liga: 8eno (**ACB**) (anyada 1994/95).
* Pior posición en liga: 1º (**3ª Catalana**) (anyada 1997/98).

## Nombres Comercials

## Historial

## Palmares
### Estatal
* **[[Liga LEB|Liga LEB Oro]] (1):** 2013-14.
* **[[Copa d'o Prencipe d'Asturias de Basketbol|Copa d'o Prencipe]] (1):** 2014.
### Rechional
* **[[Liga Catalana de Basketbol LEB]] (1)**: 2013-14.
* **[[Liga Catalana de Basketbol LEB Plata]] (1)**: 2010-11.
* **[[Liga Catalana de Basketbol EBA]] (3)**: 1988-89, 1989-90, 1991-92.

## Referencias

## Vinclos externos
*   Pachina web oficial d'o club.
*  Información y estadisticas d'o Bàsquet Club Andorra en a pachina web de l'ACB.

## Se veiga tamién
* Liga LEB Oro.
Bavaro central

O **bavaro central** (en bavaro *Mittlboarisch*) ye un dialecto d'o idioma bavaro. Se charra en a Baixa y l'Alta Bavera, a o sud de l'Alto Palatinato, en Flachgau, en l'Alta Austria, a Baixa Austria y Viena gesprochen. En zonas mugants d'o Tirol, Salzburgo (sin Flachgau), l'Alta Estiria y Burgenland se charran variedaz d'o subdialecto bavaro central meridional.

Iste dialecto tien muita influyencia sobre os dialectos bavaros meridional y septentrional , ya que cuasi todas as grans ciudaz de l'aria de distribución d'o bavaro se troban en compleganza d'o Danubio; lo que fa que o bavaro central tienga un gran prestichio mesmo difuera d'as arias a on se charra. As diferencias rechionals entre as variedaz d'as tierras baixas d'o Danubio entre o río Lech y o Leitha son por un regular menors que entre as diferents vals que composan o dominio d'o bavaro meridional.

## Caracteristicas
Una caracteristica cheneral d'iste dialecto ye que as consonants oclusivas xordas como p, t, k se sonorizan como b, d, g, por eixemplo *Bèch, Dåg, Gnechd* (en alemán estándard "Pech, Tag, Knecht"). Manimenos a *k-* se conserva xorda si va en posición inicial debant d'una vocal (por eixemplo en *Khuá*, debant de l'alemán estándard "Kuh"). Amás as parolas con rematanza en *-n* tienden a nasalizar a vocal precedent, desapareixiendo amás a "n" final como en  *kôô* (en alemán estándard "kann", tamién sin nasalizar *ko*) u *Môô* (en alemán estándard "Mann", tamién sin nasalizar *Mo*). A nasalización u no d'a vocal pende de cada rechión.

## Subdialectos
O bavaro central se gosa dividir en bavaro central occidental (en bavaro *Westmittlboarisch*, tamién conoixito como "bavaro viello") y bavaro central oriental (en bavaro *Ostmittelbairisch*). A muga entre as dos variedaz se troba en l'Alta Austria, encara que debiu a la fuerte presión d'o dialecto vienés se ye desplazando enta a muga entre Bavera y Austria. As variedaz central septentrional y central meridional son de transición enta os respectivos dialectos septentrionals y meridionals.

## Referencias
Alto alemán

O termin **alto alemán** puet fer referencia a:

*L**'[[alemán estándard]]** (en alemán *Hochdeutsch*), variedat d'as luengas altochermanicas centrals.
*As **[[luengas altochermanicas]]** (en alemán *Hochdeutsche Dialekte*), un subgrupo d'as luengas chermanicas occidentals.
Bavaro hutterita

O **hutterita** (en bavaro *Hutterisch*) ye un dialecto de l'idioma austro-bavaro charrau por as comunidaz hutteritas en Canadá y os Estaus Unius. Encara que son termins anacronicos de tot, tamién se gosa conoixer a o hutterita como *tirolés* u *baixo alemán*.

## Distribución y amostranza
O hutterita ye charrau en os estaus de Washington, Montana, Dakota d'o Norte, Dakota d'o Sud, Minnesota y Oregón; y en as provincias canadienses d'Alberta, Saskatchewan y Manitoba. Os suyos parlants perteneixen a os grupos hutteritas *Schmiedleit*, *Lehrerleit* y *Dariusleit*, encara que tamién bi ha parlants entre as cheneracions mas viellas d'os *Prairieleit* (descendients d'os hutteritas que no s'estableixioron en colonias). Os ninos hutteritas que han creixiu en as colonias aprenden antis a charrar o hutterita que no l'anglés, luenga estándard d'as arias d'arredol.

En l'anyo 2003, bi heba alto u baixo 34.000 fablants en o mundo, o 85% d'éls viviban en 333 comunidaz en Canadá y a resta, un 15% en 123 comunidaz en os Estaus Unius. Os adultos canadienses son formaus por un regular en l'alemán biblico (predecesor creyau por Martín Lutero de l'actual alemán estándard) que fan servir en a suya forma escrita, en cuentas de l'aleman estándard que ye emplegau en os Estaus Unius ta as actividaz relichiosas. Os ninos aprenden anglés en a escuela; tenendo os hutteritas canadienses un conoiximiento funcional de l'anglés. O hutterita ye un dialecto que no se gosa escribir, encara que en agosto de 2006 a escritora hutterita Linda Maendel quitó un libro d'historias ta ninos dito *Lindas Glücklicher Tag* (*O día feliz de Linda*) en que toz os dialogos yeran escritos en iste dialecto. Maendel tamién ye treballando en a publicación de cuantas historias biblicas escritas en hutterita.

## Historia y luengas relacionadas
O hutterita ye descendient de l'austro-bavaro que se charraba en o ducau austriaco de Carintia a metat d'o sieglo XVIII. Nomás un 50% ye intelichible ta os parlants d'alemán de Pennsilvania, ya que ista atra variedat se basa en os dialectos charraus arredol d'o Electorau d'o Palatinato. O dialecto hutterita ye muito mas relacionau con l'austro-bavaro (Bavera y Austria), o cimbrio y o mòcheno (istos d'os zagueros dialectos charraus en Italia).

Encara que en o pasau os hutteritas charroron o dialecto tirolés, actualment ya no lo fan. O cambio entre os hutteritas d'o dialecto tirolés a o carintio alcurrió mientres os anyos en que as comunidaz hutteritas yeran encorridas en Europa y a supervivencia d'istas comunidaz pendió d'a conversión de muitos refuchiaus protestants austriacos en hutteritas anabaptistas.

Iste dialecto, debiu a las migracions d'os hutteritas enta l'este d'Europa y Nortamerica, ha adoptau muitos amprens eslaus y angleses.

## Se veiga tamién
*Alemán de Pennsylvania
*Plautdietsch
*Alemán de Texas

## Referencias
Philadelphia

**Philadelphia** ( (clamada *Philadelphia* en anglés, pronunciau  y mas a ormino clamada *Philly*) ye una ciudat estausunidense, ciudat prencipal d'o estau de Pennsilvania y capital d'o condau de Philadelphia.

A suya población ye de 1.553.165 habitants (2013) en una superficie de 369,3 km², con una densidat de población de 4.393,80 hab/km². Ye a ciudat numero 5 d'as ciudaz estausunidenses por o suyo numero d'habitants.

## Vinclos externos

* Pachina web oficial municipal de Philadelphia.
Bavaro meridional

O **bavaro meridional** (en bavaro *Sidboarisch*) ye un dialecto de l'idioma bavaro. Se charra en o Tirol, Tirol d'o Sud, en Werdenfelser Land, en Carintia, en partis d'Estiria, incluyindo toda a Estiria Occidental y en a rechión de Carnia. L'Alta Estiria, os Alpes de Salzburgo y as tierras baixas d'o Tirol perteneixen a las zonas de transición entre os dialectos meridional y central d'o bavaro (bavaro central meridional). O *[[Zarz]]erisch* y o *[[Gottscheerisch]]* (charraus os dos en Eslovenia) estioron antigos subdialectos bavaros meridionals hue desapareixius.
Bavaro cimbrio

O **cimbrio** u **quimbro** (en bavaro *Zimbrisch*) ye o nombre con que se conoixe a una serie de variedaz dialectals locals de l'idioma bavaro charradas en o nord-este d'Italia. Encara que se gosa clasificar como dialecto austro-bavaro bi ha fuents que sinyalan un posible orichen d'ista luenga en o ya extinto idioma longobardo que se charraba por ista zona y que bel autor clasifica adintro d'as luengas altochermanicas superiors.

As suyas diferencias tanto en gramatica, como en vocabulario y pronunciación lo fan cuasi de tot inintelichible ta os fablants d'alemán estándard u bavaro. A influencia d'as variedaz vecinas d'o italiano en o cimbrio ha estau prou gran.

## Historia
O primer rechistro d'as migracions de bavaros enta Verona data d'arredol de l'anyo 1050 (Bayerische Staatsbibliothek Cod. lat. 4547). Os movimientos migratorios continoron mientres os siglos XI y XII.

A teoría de l'orichen longobardo d'os cimbrios fue proposada en 1948 por Bruno Schweizer y atra vegada en 1974 por  Alfonso Bellotto.  O debate tornó a revivir-lo en 2004 o lingüista cimbrio Ermenegildo Bidese.
A mayoría de lingüistas manimenos contina esfendendo a hipotesi d'as migracions medievals (sieglos XI y XII).

A presencia de comunidaz chermanofonas en Italia fue descubierta por os humanistas italianos en o sieglo XIV, qui los asocioron con os cimbrios, pueblo que plegó a la rechión en o sieglo II aC, estando por ixas envueltas cuan s'adoptó l'actual endonimo (*Zimbar*).

## Dialectos
Bi ha tres dialectos prencipals d'o cimbrio en: 
* as Siet Comunas (*Siben Komoin*), actualment nomás en a localidat de Roana (*Robàan*).
* en Luserna (*Lusern*), en o Trentino.
* en as Trece Comunas (*Dreizehn Komoin*), actualment nomás en a localidat de Giazza (Ljetzan)
* bella localidat d'os Alpes carnicos como Sappada, Sauris y Timau.

En l'actualidat o cimbrio ye en grieu periglo d'extinción debiu d'una man a o estándard italiano que ye a luenga que se fa servir por un regular en a vida publica, y d'atra a la luenga rechional, l'idioma veneciano. S'estima que bi ha arredol de 2.220 parlants de cimbrio.

En o Trentino, d'alcuerdo con o censo de 2001, o primero en que se rechistró a luenga materna d'os censaus, o cimbrio yera charrau por a mayoría d'a población de Luserna (267 personas, o 89.9%). En atros municipios d'o Trentino dica 615 personas declaroron charrar o cimbrio, un total de 882 personas en Trentino.

## Referencias
Bavaro mocheno

O **mòcheno** (en bavaro *Bersntolerisch*) ye una variedat d'o bavaro charrada en bellas localidaz d'a val d'os Mòcheni en o Trentino, en o nord-este d'Italia.

O mòcheno se gosa clasificar como un subdialecto d'o bavaro meridional u a vegadas como una luenga diferent. Os parlants de mòcheno pueden entender parcialment o bavaro, o cimbrio y l'alemán estándard. Manimenos bi ha muitas diferencias en gramatica, vocabulario y pronunciación que lo fan dificil d'entender ta os fablants d'alemán estándard.

## Distribución cheografica
D'alcuerdo con o censo de 2001, a on que por primera vegada se rechistroron as luengas maternas d'os censaus, o mòcheno yera charrau por una mayoría d'a población en as localidaz de Fierozzo (423 personas, un 95.92%), Palù (184 personas, un 95.34%), Frassilongo (340 personas, un 95.24%, incluyindo o lugar de Roveda). En atros municipios d'o Trentino un total de 1.329 persons se declaroron parlants d'o mòcheno, un total de 2,276 en toda a provincia. En o censo de 2011, o total de parlants en a provincia descenció a 1.660.

## Estatus
O mòcheno ye oficialment reconoixiu por as leis provincial y nacional en o Trentino. Dende a decada de 1990, bi ha habiu cuantas leis y regulacions dende o parlamento italiano y l'asamblea provincial ta mirar de protecher a luenga y a cultura mòchena. Se creyó por decreto una institución culturan ta preservar a luenga y amostrar-la en a escuela. O curriculo escolar ha estau adaptau ta l'amostranza d'a luenga y en as carreras bi ha sinyalización bilingüe.

## Referencias
Bavaro gottscheerés

O **gottscheerés** (en alemán *gottscheerisch*, en austro-bavaro *Göttscheabarisch*, en esloveno *kočevarščina*) ye un dialecto bavaro charrau por os *[[gottscheer]]* en o enclau de Gottschee, Eslovenia antis de l'anyo 1941. En os Estaus Unius se conoixe a vegadas como *Granish* u *Granisch* (de l'alemán *Krainisch*, por a rechión de Carniola), un termin que tamién se fa servir ta denominar a o esloveno. Actualment nomás quedan bels poquez de parlants en Eslovenia y atras partis d'o mundo.

## Situación actual
Seguntes a UNESCO, o gottscheerisch ye una "luenga en situación critica". A mayoria de parlants viven en os Estaus Unius, con una comunidat significativa en Queens, Nueva York. A mayoría d'éls perteneixen a las cheneracions mas viellas, que encara vivioron cuan yeran ninos en a rechión de Gottschee. Bi ha tamién parlants en Canadá, Austria y Alemanya, encara que como pasa en os Estaus Unius cuasi no tienen oportunidat de charrar a suya luenga. A luenga d'uso cutiano y en a familia ye l'anglés, l'alemán u o dialecto local.

En Eslovenia bi ha bellas familias que continoron charrando o gottscheerisch atamas d'estar viedau dimpués d'a Segunda Guerra Mundial. Hue manimenos os ninos no l'aprenden como primera luenga. A mayoría de parlants d'o gottscheerisch viven en a val de Moschnitze (*Črmošnjiško-Poljanska dolina*) entre Kočevske Poljane y Črmošnjice, a on que se permitió quedar a bellas familias gottscheer que colabororon con o movimiento partisano.

## Referencias
Franco meridional

O **franco meridional** (en franco oriental *Südfränkisch*) ye un dialecto de l'alto franco que se charra en a parti mas septentrional d'o estau de Baden-Wurttemberg en Alemanya, en a redolada de Karlsruhe, Mosbach y Heilbronn. Igual que o franco oriental ye un dialecto de transición que combina elementos d'as luengas altochermanicas centrals y superiors.

Ista variedat se charra entre a zona de transición entre o franco renano (dialectos hessés y palatino) a o norte y l'alamanico (baixo alamanico y suabio) a o sud. O franco meridional ye una d'as variedaz altochermanicas con menor numero de parlants. Bi ha expertos que no consideran a o franco meridional como un dialecto diferent, por o que o suyo estatus ye disputau.
Cultura nurachica

A **cultura nurachica** ye una cultura naixida alto u baixo en o 1700 aC en a isla de Cerdenya (edat de Bronce media). A civilización nurachica abraca un período que va dende a edat de bronce dica o sieglo II.

O suyo nombre ye derivau de os nuragas, (*nuraghe*) que yeran torrazas feita a piedra ixeca y cerrando as suyas cupulas por o sistema d'acercamiento. Los nuragas son os repuis mas grans y millors conservaus en Europa d'una cultura megalitica. Mas de 7.000 d'estas construccions son ixemenadas per toda Cerdenya, muitas en un estau de conservación sorprendent.

A suya funcionalidat en primerías se pensaba yera relichiosa, cuan en o sieglo XIX i heba poca información d'esta cultura, pero hue os estudios son d'acuerdo en atorgar-lis una funcionalidat civil a las torres y una funcionalidat funeraria a las clamadas "fuesas de chigants", corredors funerarios de cualques metros con grans losangas devantadas y decoradas.

Se divide esta cultura en dos periodos en función de a tipolochía de construccions y o tiempo cronolochico:
* Protonuragos.
* Nuragos.

O periodo protonurago se caracteriza por construccions mas chicotas y sin as amplas cambras interiors pero con largos corredors.

O periodo nurago, ye o mas prolifico en construccions, altizas torres de grans bases, tamién clamadas *tholos*. Os nurague d'este periodo son torrazas troncoconicas feitas con zaborros y cantals de diferent tamanyo que se van ficando de forma progresiva, en construcción a piedra ixeca, fendo dentro bovidas por aproximación de fileras. Dentro bi ha una u mas cambras y tienen una dentrada a ran de suelo. Por un estreito sistema d'escalerons en piedra, se puya por dentro enta o terrau. S'ha podiu trobar nuragos con restanyos ta liquidos, foradiecos ta alzar materials u ferramienta y alborins. Tot ixo fa pensar en emplegos civils y no pas relichiosos d'os nuragos.

Dica zaguerías de o sieglo XIX os molimentos de a cultura nurachica estioron intactos, pero o Gubierno italiano autorizó a demolición de muitas d'istas torres ta fer barraballa ta o rete viario y a construcción d'ilesias y güegas de campos con a clamada lei "chudende".

## Veyer tamién
* Nuraga.

## Referencias

## Vinclos externos
Socialización

A **socialización** ye o proceso en que as personas aprenden e interiorizan as normas y as valuras d'una determinada sociedat y cultura con a intención de lograr a mayor integración posible. Este aprendizache fa que puedan fer ixa interacción social d'a traza millor y mas eficient.

A socialización implica fer-se conscient de l'urdimen social que ye arredol de toda a chent. Este aprendizache se fa posible por entidaz institucionals y entes que tienen representación social, que fan a difusión de os conoiximientos culturals necesarios. Belún de os achents socials mas importants son os centros educativos, a familia, os medios de comunicación, as asociacions y l'entorno comunitario.
Barraballa

A **barraballa** ye un material de construcción feito per esmicazamiento de piedra dica conseguir diferents midas seguntes l'emplego. A barraballa, tamién clamada ragualla, gosa tener menos de 25&nbsp;mm de diametro. S'emplegan ta fer o leito de camins que gosan fer-se en chanfuricals y tamién como elemento arido de o fornigón. A barraballa puede estar natural, cascollez, bolez, u artificial, esmicando piedra de diferent dureza, seguntes o mineral que la conforma: calsinera, granito, dolomita, basalto, piedra panal, cuarz u cuarcita.

## Referencias

## Se veiga tamién
*Grava.
*Cascallo.
Micvé

O **micvé** ye un viello ritual d'as mullers hebreuas ta conseguir a suya purificación por inmersión en augua. Lo feban en seguntes que momentos de a suya vida como un ritual silencioso, intimo y privau, conchugando a limpieza fisica y corporal y a purificación espiritual. Lo feban dimpués de tener o costumbre, dimpués de librar un fillo u filla y dinantes de tener relacions sexuals.

O micvé se refiere tanto a o ritual hebreu de purificación femenina, como o puesto an que se feba este ritual, yeran banyos ubicaus en bel puesto de a sinoga. En toda Europa s'han trobaus banyos micve en casas y sinogas de cultura hebreua, diferents de os banyos chudeus publicos que yeran emplegaus por os hombres como espacio de socialización y d'hichiene personal.

## Vinclos externos

*  ''La Micve''.
Paul L. Smith

***Paul L. Smith*** (nombre artistico de **Paul Lawrence Smith**), naixiu d'Everett (Massachusetts, Estaus Unius) o 24 de chunio de 1936 y muerto en Ra'anana (Districto Central, Israel) o 25 d'abril de 2012, estió un actor y productor cinematografico estausunidense, conoixiu prencipalment por as suyas aparicions en *[[Midnight Express]]* (1978), *[[Popeye (cinta de 1980)|Popeye]]* (1980) y *[[Maverick (cinta)|Maverick]]* (1994).

## Se veiga tamién
* Cintas interpretadas por Paul L. Smith.

## Vinclos externos
*  ''Paul L. Smith'' en Internet Movie Database.
Louis de Funès

**Louis Germain David de Funès de Galarza ** conoixito artisticament como Louis de Funès, naixito de Courbevoie (Isla de Francia) o 31 de chulio de 1914 y muerto en Naoned (Países d'a Loira) o 31 de chinero de 1983, estió un actor de cine y teatro francés, activo en o teatro francés y en o cine francés dende meyatos d'os anyos 1940.

D'entre a suya filmografía, se puet destacar a suya participación en as cintas *[[Le Gendarme de Saint-Tropez]]* (1964, Jean Girault), *[[(Fantômas]]* (1964, André Hunebelle, *[[Le Gendarme à New York]]* (1965, Jean Girault), *[[Le Corniaud]]* (1965, Gérard Oury), *[[La Grande Vadrouille]]* (1966, Gérard Oury), *[[Le Grand Restaurant]]* (1966, Jacques Besnard) u *[[L'Aile ou la cuisse]]* (1976, Claude Zidi).

## Filmografía
### Anyos 1940
### Années 1950
### Anyos 1960
### Anyos 1970
### Anyos 1980

## Vinclos externos

*  Louis de Funès en IMDb.
Alemán estándard

:Iste articlo fa referencia a l**'alemán estándard**, ta atros usos se veiga alto alemán.

L**'alemán estándard** (en alemán *Standarddeutsch*, coloquialment tamién dito *Hochdeutsch*) ye a variedat estándard de l'alemán emplegada en contextos formals y en a comunicación entre as diferents arias dialectals d'as luengas altochermanicas.

O *[[Rat für deutsche Rechtschreibung]]* (o *Consello ta a Ortografía Alemana*) ye l'organismo internacional encargau de fixar a ortografía y a puntuación de l'alemán. Iste organismo tien representación d'os diferents países con mayorías y minorías chermanofonas y encara que o suyo estándard no ye d'uso obligatorio en a vida diaria, si que'n ye ta as institucions oficials, incluyindo as escuelas.

Ta a pronunciación no bi ha garra estándard oficial regulau, pero si que existe de facto una traza estándard de pronunciar que se fa servir en os rechistros mas cultos, asinas como en l'amostranza y que deriva de l'alemán charrau en Hannover.

L'adherencia a istos estándards de personas individuals y interpresas, incluyindo os medios de comunicación escritos y audiovisuals, ye voluntaria, pero ye muit estendillada.

D'atra man, existen tamién estándards rechionals especificos como l'alemán estándard suizo y l'alemán austriaco.
Baixo alamanico

O **baixo alamanico** (en alamanico *Niederalemannisch*) ye un dialecto de l'alamanico, luenga altochermanica superior. As suyas variedaz son parcialment intelichibles ta os no parlants d'alamanico.

## Subdialectos
*Alamanico d'o laco Constanza:
**Norte de Vorarlberg.
**Dialecto d'Allgäu.
**Dialecto de Baar.
**Sud de Württemberg.
*Alamanico de l'Alto Rin:
**Dialecto de Basilea.
**Dialectos d'o norte de Markgräflerland.
**Alsaciano, charrau en Alsacia, Francia.
**Dialectos d'o baixo alamanico en a Selva Negra. 
**Coloniero, charrau en Venezuela.

## Referencias
Axdorf

**Axdorf** ye un lugar d'o municipio de Traunstein en o sud-este de Bavera, Alemanya, en a rechión de l'Alta Bavera.

## Vinclos externos
* Datos d'Axdorf en www.orte-in-deutschland.de
Estanyo de Banyolas

O **estanyo de Banyolas** (*Estany de Banyoles* en catalán), ye un estanyo natural d'orichen karstico situato amán d'a ciudat de Banyolas, en a comarca d'o Plan d'o Estanyo en Catalunya. Tien forma de numero ueito, con 2.150 m de largaria y una amplaria maxima de 775 m en a suya parti nord. Con una superficie de 111,7 hm² con y fondaria de 62 m l'estanyo y a suya cuenca lacustre son consideratas o mes gran conchunto karstico d'a peninsula iberica.

Ye considerato por a *[[Cheneralidat de Catalunya]]* como zona PEIN (Pla d'Espais d'Interès Natural), amás de estar incluyito en a Lista Ramsar.

## Esporte
L'entorno de l'Estanyo de Banyolas ye un puesto prou intresant ta os esportistas, a suya situación amán d'a ciudat de Banyolas facen iste puesto ideal ta os esportista de triatlón. A ciudat tien alrededor de l'estanyo unas instalacions adecuatas ta la practica d'iste esporte, a natación y o remo.

#### Competicions esportivas
Mientres os Chuegos Olimpicos de Barcelona 1992, a ciudat estió unas d'as subseus fent-se hi en l'estanyo as prebas de remo, puesto a on se fan tamién atras importants competicions internacionals, estatals y nacionals de remo.

## Vinclos externos
Prachatice

**Prachatice** (en alemán *Prachatitz*) ye una ciudat d'a Republica Checa, capital d'o districto a o que da nombre. Se troba situada en a rechión de Bohemia Meridional, a o piet d'os monts Ŝumava, a bels 40&nbsp;km a l'ueste de České Budějovice. En 2009 teneba una población de 11.686 habitants.

## Vinclos externos

*  www.prachatice.cz.
Strážný

**Strážný** (d'antis mas *Kunžvart*, en alemán *Kuschwarda*) ye una localidat d'o districto de Prachatice, en a Republica Checa. Ye un important paso en a muga con Bavera.

## Vinclos externos

*  www.strazny.cz/.
Volary

**Wallern** (en alemán *Wallern*) ye una ciudat situada en a rechión de Bohemia Meridional, en a Republica Checa. Se troba chunto a la Selva de Bohemia, amán d'a muga con Bavera. En 1946 a población alemana d'a ciudat fue forachitada por l'exercito checo seguntes o decreto de Beneš.

## Vinclos externos

*  www.mestovolary.cz/.
Lenora (Prachatice)

**Lenora** (en alemán *Eleonorenhain*) ye un municipio situau en o districto de Prachatice, en a rechión de Bohemia Meridional, en a Republica Checa.

Lenora se troba a bels 17k m a o sud-ueste de Prachatice, a 50&nbsp;km a l'ueste de České Budějovice y a 137&nbsp;km a o sud de Praga.

## Vinclos externos

*  www.lenora.cz/.
Lenora

**Lenora** puet estar:

* **[[Lenora (Prachatice)]]**, localidat d'a Republica Checa.
* **[[Lenora (Kansas)]]**, localidat d'os Estaus Unius.
Bochotnica

**Bochotnica** ye un lugar d'o sud-este de Polonia, situato entre Puławy y Kazimierz Dolny, amán de Lublin, a o canto d'o río Bystra y río Wisła. A suya población yera de 1.500 habitants en 2010.

## Vinclos externos

*  Información e imáchens de Bochotnica y o suyo castiello.
*  Galería d'imachen d'o suyo castiello en runas.
Houžná

**Houžná** ye un chicot lugar d'o municipio de Lenora situau en o districto de Prachatice, en a rechión de Bohemia Meridional, en a Republica Checa.
Hliniště

**Hliniště** ye una lugar d'o municipio de Strážný situau en a rechión de Bohemia Meridional, en a Republica Checa.

## Vinclos externos
Libínské Sedlo

**Libínské Sedlo** (dica 1950 conoixida como *Fefry *, en alemán *Pfefferschlag*) ye una localidat d'o districto de Prachatice, en a Republica Checa, situada a 4&nbsp;km a o sud d'a capital d'o districto, Prachatice.

## Vinclos externos
Partitivo

O **partitivo** ye un caso gramatical que expresa a "part" d'un "tot". En ciertas luengas se considera como un numero gramatical y no como un caso.

En ciertas luengas, como o finés u o estonio, l'uso d'o partitivo ye muit estendillau y se fa servir cada vegada que se quiere parlar d'un "tot" (marcau d'os substantivos precedius d'un adchectivo numeral, marcau d'o complemento d'obchecto, de l'adchectivo atributo, etcetera). S'expresa alavez por meyo d'afixos especificos (en finés) u de modificacions d'a radiz d'a parola (en estonio).

## Usos partitivos en aragonés
En aragonés no bi ha articlo partitivo como en francés u italiano, pero bi ha usos partitivos asociaus a elementos quantificadors y a la particla pronomino-adverbial *en*/*ne*.

A particla pronomino-adverbial *[[Pronombre adverbial en/ne en l'aragonés|en]]*/*[[Pronombre adverbial en/ne en l'aragonés|ne]]* presenta entre as suyas funcions substituyir un sintagma nominal preso en sentiu partitivo.
**Ganan *'diners**?'' - ''claro que **'n** ganan''.
*(En un contexto charrando de [[carne]]) ''Me**'n** queda mui poca en o [[conchelador|conhelador]]''.
*(En un contexto charrando de [[centeno]]) ***En*' culliban a embute*.

Antiparte, tamién puet presentar esta mena de sintagmas:
**Me**'n** tendrás que dar* - *De qué?* - ***De prenso ta os animals***

Si a particla pronomino-adverbial *en*/*ne* fa referencia a un substantivo que apareixe explicito en a mesma oración, a preposición *de* irá debant d'este substantivo, indicando que se considera una part d'o que nombraría o substantivo. D'esta traza se creya unas construccions [[pleonasmo|pleonasmica]]s con una trencadura en a entonación:
**Nunca no **n**'he visto yo, **de [[guixa]]s***.
****De cuentas**, no**'n** se yo miaha*.

A particla pronomino-adverbial va debant sobre tot en oracions exclamativas, posando enfasi:
**¡Que**'n** tiene, **d'anyos***.

En [[aragonés medieval]] se documenta l'uso partitivo en ciertas oracions con indefinius y preposición *de* pero sin particla pronomino-adverbial:
**Diziendo le **muytas** de cosas que hauien de uenir*.
**Plegaron **tantas** de gentes*.

== Referencias ==


== Bibliografía ==
* [[José Antonio Saura Rami]]: *Elementos de fonética y morfosintaxis benasquesas*. Gara d'Edizions, Institución Fernando el Católico, 2003.
* [[Chabier Lozano Sierra|Lozano, Ch.]], [[Ánchel Loís Saludas|Saludas, Á.L.]]: (2005). *Aspectos morfosintácticos del belsetán*. Zaragoza: Gara d'Edizions - IFC.
* [[María Luisa Arnal Purroy|Arnal Purroy, María Luisa]]: *El habla de la Baja Ribagorza Occidental* [[Institución Fernando el Católico]], 1998.
* [[Miguel Ánchel Barcos|Barcos, Miguel Ánchel]]: *El Aragonés Ansotano: estudio lingüístico de Ansó y Fago''; Gara d'Edizions. Zaragoza, 2007. ISBN 978-84-8094-058-0.

## Veyer tamién
*Articlo partitivo.
*Pronombres adverbials derivatos d'INDE
*Pronombre adverbial en/ne en l'aragonés.
Occitán provenzal

O **provenzal** ye o dialecto occitán que se charra en l'antiga Provenza, Lo Comtat Venaicin, en o Condau de Niza y en una part de Lenguadoc que incluye Nîmes y Uzès.

Con a palabra *provenzal* os filologos y os italianos por cercanía cheografica designaban a la totalidat de l'occitán. En as zagueras decadas s'ha iu cheneralizando a denominación d'occitán en ambients filolochicos, deixando restinchida la denominación de provenzal pa l'occitán que se charra en Provenza.

Se sabe que beluns de los caracters definidors d'o provenzal son posteriors a lo sieglo XVI, por o que estos caracters han representau una diferenciación recient con respecto a lo lenguadocián. A parla d'Uzès y de Nîmes yera lenguadociana encara en o sieglo XVII.

Adintro d'o provenzal se distingue o provenzal d'o Roine, o provenzal maritimo u central y o nizardo.

## Fonetica
Mantién sin palatalizar as consonants d'as silabas latinas CA- y GA- sin palatalizar: *cantar*, *cabra* ("craba"), *gal* ("gallo"), *gaug* ("goyo"), *[[plaga]]*, coincidindo con o lenguadocián, o catalán y l'aragonés.

Mantién os grupos –sp-, -st-, -sk-: *[[espionache|espiar]]*, *tèsta* ("cabeza"), *escòla* ("escuela"), coincidindo con o lenguadocián, o catalán y l'aragonés.

Se mantién l*'a* pretonica sin velarizar (de fueras d'en o norte, incluyindo Rouergue): *castèl* ("castiello"), *aquel*, *passejada* ("paseyo"), coincidindo con o lenguadocián, o catalán y l'aragonés.

Se mantienen os diftongos y triftongos: *paire*, *aiga* ("augua"), *sau*, *pèira* ("piedra"), *buou*, *puei* ("pueyo"), coincidindo con o lenguadocián.

Bi ha una -l- intervocalica que provién tanto de –L- como de –LL- latina: *pala*, *salar*, *galina* ("gallina"), *bèla* ("bella"). Coincide en esto con o lenguadocián.

Mantiene a –n final: *[[pan]]*, diferenciando-se n'esto d'o lenguadocián y o catalán que la pierden.

A *v* tien una pronunciación labiodental: *vaca*, *vin*, diferenciando-se n'esto d'o lenguadocián.

Bi ha vocalización en *u* d'a –l y d'a –ll finals: *nadau* ("nadal"), *bèu* ("bello"), diferenciando-se d'o luengadocián, d'o catalán y de l'aragonés y coincidindo con o gascón y o nordoccitán.

No bi ha *-s* final en os plurals, diferenciando-se d'o lenguadocián, d'o catalán y l'aragonés.

Perda d'as consonants finals: *lo* ("lobo" en aragonés cheneral, "lupo" en aragonés central), *cantá* (participio "cantau"), *bè* ("pico") en cuenta de *lop*, *cantat* y *bec*, encara que son latents y reapareixen en ciertas liaisons u en palabras composadas.

## Morfolochía
Articlo *li*, *lei*.

## Referencias

## Bibliografía
* Pierre Bec: *La langue occitane. Presses universitaires de France*, 1973. Colection Que sais-je?
Provenzal

**Provenzal** puet estar:
***[[Provenza]]l**, tot o relativo con Provenza, rechión historica d'o Sud de Francia.
***[[Provenzals|Provenzal]]**, un habitant de Provenza.
***[[Occitán provenzal|Provenzal]]**, variant de l'occitán que se charra en Provenza.
***[[Occitán|Provenzal]]**, denominación aplicada a tot l'occitán dende Italia y que se feba servir en ambients filolochicos dica fa pocas decadas.
***[[Arquitectura provenzal|Provenzal]]**, un estilo arquitectonico.

## Se veiga tamién
*Francoprovenzal.
La Zarza

**La Zarza** puet estar:

***[[La Zarza (Badajoz)]]** un municipio d'a provincia de Badajoz, en a comunidat autonoma de Extremadura, Espanya.
***[[La Zarza (Valladolit)]]** un municipio d'a provincia de Valladolit, en a comunidat autonoma de Castiella y Leyón, Espanya.
***[[La Zarza de Pumareda]]** un municipio d'a provincia de Salamanca, en a comunidat autonoma de Castiella y Leyón, Espanya.
***[[Santa Cruz de la Zarza]]**, un municipio d'a provincia de Toledo, en a comunidat autonoma de Castiella-La Mancha, Espanya.
Acedera (Badajoz)

**Acedera** ye un municipio extremenyo d'a provincia de Badajoz. Se troba situato en a comarca d'as Vegas Altas y en o partiu chudicial de Villanueva de la Serena. A suya población ye de 26.157 habitants (2012), en una superficie de 82,5&nbsp;km².

O lugar de Los Guadalperales fa parti d'o municipio y ye a on vive a mayor parti d'a población d'o municipio.

## Toponimia
O toponimo *Acedera* deriva d'o latín *[[aceto|ACETUM]]*, que ha orichinau o fitonimo *acedera* pa designar en leyonés y castellano a poligoniacia d'a especie *[[Rumex acetosa]]*, a mes representativa d'o suyo chenero.

## Economía
L'agricultura ye a prencipal actividat economica d'o municipio.

## Referencias

## Vinclos externos
*  Pachina web oficial municipal de Acedera.
Tampereen Pyrintö (basketbol)

**Tampereen Pyrintö** ye un club de basketbol finlandés d'a ciudat de Tampere, ye a sección de basketbol d'o club polisportivo Tampereen Pyrintö fundata en l'anyo 1941. L'equipo masculín chuga en a Korisliiga, a maxima competición de basketbol de Finlandia. Ye, con 3 titols, un d'os equipos mas vegatas campión d'a historia d'a competición. O pabillón a on chuga como local ye o Pyynikin palloiluhalli.

## Vinclos externos
*  Pachina web oficial d'os Tamperen Pyrintö
*  Pyrinto Tampere eurobasket.com
Peret

**Pedro Pubill Calaf**, conoixiu artisticament como **Peret**, naixiu de Mataró (provincia de Barcelona) lo 24 de marzo de 1935 y muerto en Barcelona lo 27 d'agosto de 2014 estió un cantaire, guitarrista y compositor catalán d'etnia chitana creador d'a rumba catalana con a fusión d'o rock, o tanguillo flamenco y lo mambo cubano. As suyas cancions yeran prencipalment en castellano, catalán y romaní.

## Discografía
### LP (vinilo)
* *Peret 1967* (Discophon, 1967).
* *Rumba pa'ti* (Discophon, 1968).
* *Una lágrima 1968* (Vergara, 1968).
* *Lamento gitano 1969* (Discophon, 1969).
* *Gipsy Rhumbas* (Discophon, 1969).
* *Canta para el cine* (Vergara, 1970).
* *Borriquito* (Ariola, 1971), producción de Juan Pardo.
* *Una lágrima 1972* (Ariola, 1972), producción dr Peret.
* *Mi santa* (Ariola, 1973), arreglos de Josep María Bardagi y producción de Peret.
* *Lo mejor de Peret* (Ariola, 1974), producción de Peret, Bardagi y Juan Carlos Calderón.
* *Peret y sus gitanos* (EMI, 1974), producción de Emi.
* *Canta y sé feliz* (Ariola, 1975), producción de Peret i Fernando Arbex.
* *Saboreando* (Ariola, 1978), producción de Peret.
* *Lágrimas negras* (Ariola, 1978), producción de Bebu Silvetti.
* *El joven Peret* (CBS, 1979), producción de Juan Pardo.
* *El jilguero* (Belter, 1980), producción de Joan Barcons.
* *De cap a la palla* (Belter, 1981), producción de Joan Barcons.
* *De coco a la paja* (Belter, 1981), producción de Joan Barcons.

## Bibliografía
* Celia Sánchez-Mústich: *Peret, el alma de un pueblo*. Edicions 62, 2005.

## Referencias

## Se veiga tamién
* Cintas interpretadas por Peret.

## Vinclos externos

*  Pachina web oficial de Peret.